เป็นร้านที่ทานบ่อยมากเพราะติดใจเซ็ตข้าวหมูผัดกิมจิ ซึ่งรสชาติจะออกเค็มๆหน่อย อร่อยดี หมูชิ้นใหญ่ผัดกับแครอทสไลด์บางผัดกับกิมจิ อร่อยเว่อร์ค่ะ เสริฟพร้อมซุปเต้าหู้สาหร่ายญี่ปุ่น น้ำซุปเค้าจะมีกากๆหน่อย อร่อยไปอีกแบบ ส่วนผักที่อยู่ในเซ็ตไม่ค่อยอร่อยค่ะ ร้านสาขาที่พารากอนนี้คนเยอะตลอดเลย ส่วนมากต้องรอคิวค่ะ แต่ถ้าใครมาคนเดียวถ้าไม่รังเกียจลูกค้าคนอื่นก็สามารถนั่งโต๊ะยาวที่เป็นโต๊ะรวมก็ได้ค่ะ จะได้ไม่ต้องรอคิวนาน พนักงานบริการไม่ค่อยเวิร์กเท่าไหร่ ตามอาหารนานมาก ถ้านั่งอยู่มุมๆ ยิ่งแล้วใหญ่ ต้องเดินไปตามพนักงานกันเอาเองค่ะ เพราะสไตล์การวางโต๊ะเค้าจะมีพาทิชั่นกั้นไปมา ต้องทำใจตรงจุดนี้ค่ะ ราคาก็รับได้ในระดับอาหารญี่ปุ่นค่ะ 